Heiki Tamm
Heiki Tamm (sündinud 2. oktoobril 1941 Kivi-Vigalas Läänemaal) on eesti botaanik ja dendroloog. Tamm on lõpetanud Tallinna 7. keskkooli ja Tartu Riikliku Ülikooli bioloogia erialal (1966), täiendanud end eriprogrammi alusel Eesti Põllumajanduse Akadeemias mullateaduse alal (1966). 1973. aastal kaitses ta bioloogiakandidaadi väitekirja. Ta töötas 1966. aastast Tallinna Botaanikaaias, kus alustas aednikuna ning oli aastatel 1991–1997 direktor. 2001–2013 oli ta Tartu Ülikooli Botaanikaaia direktor.